Lørdag nat bød på lidt ballade i Thisted, da politiet klokken 02.02 måtte rykke ud til et slagsmål på Heidi's Bier Bar mellem en gruppe asylansøgere og en gruppe lokale danskere. – En asylansøger, der er tilmeldt asylcentret i Auderød på Sjælland, og som tog aktivt del i slagsmålet, måtte efterfølgende en tur på skadestuen med en tandskade, fortæller Jørgen Jensen fra politiet i Thisted. Ved samme lejlighed kunne betjentene konstatere, at dørmand på stedet ikke var godkendt som dørmand, og at en udsmider var blevet slået på brystet under tumulten. – Derfor valgte vi at lukke stedet klokken 04.45 for natten, siger Jørgen Jensen, som oplyser, at der ikke er blevet foretaget nogen anholdelser i sagen.

Referat:
En gruppe asylansøgere og en gruppe lokale tørnede lidt for hårdt sammen i Thisted natten til søndag.